Århuskonvensjonen
Store norske leksikon,Samfunn,Politikk og offentlig forvaltning,Politikkområder,Miljøvern,Internasjonalt miljøsamarbeid
Århuskonvensjonen, offisielt på engelsk The Convention on Access to Information, Public Participation in Decision-making and Access to Justice in Environmental Matters, internasjonal konvensjon som omhandler retten til miljøinformasjon, allmennhetens deltakelse i beslutningsprosesser og adgang til klage og domstolsprøvning på miljøområdet.
Århuskonvensjonen ble vedtatt i 1998 og trådte i kraft 30. oktober 2001. Den ble etablert på initiativ fra FNs økonomiske kommisjon for Europa (ECE) og er åpen for ECEs medlemsland. I alt har 46 land ratifisert konvensjonen (2016), deriblant EU-landene.Norge ratifiserte konvensjonen i 2003 i tråd med grunnlovsbestemmelsen om miljøinformasjon (Grl. § 110b). Miljøinformasjonsloven er en del av Norges gjennomføring av konvensjonen. I desember 2013 rapporterte Norge om sin gjennomføring til Århuskonvensjonens sekretariat. Les mer i Store norske leksikon konvensjon Miljøinformasjonsloven FNs økonomiske kommisjon for Europa (ECE) Eksterne lenker Fakta på bordet. Brosjyre om Århuskonvensjonen (Miljøverndepartementet, September 2002)   Retten til miljøinformasjon (Klima- og miljødepartementet, 2014)   Århuskonvensjonens ordlyd   United Nations Economic Commission for Europe: The Aarhus Convention An Implementation Guide (2014)  Medlemslandenes rapporter om gjennomføring av konvensjonen (National Implementation Reports, 2014)